บอก 11 ขั้นตอนสร้างนิสัยแห่งความสำเร็จโดย นโปเลียน ฮิลล์
1. จิตใจที่คิดบวก “…Whatever your mind can conceive and believe, your mind can achieve…” เมื่อคุณคิดและเชื่อในสิ่งใด สิ่งนั้นมีโอกาสประสบผลลัพธ์ได้อย่างที่คุณคิด – นี่คือคำสอนอมตะของ นโปเลียน ฮิลล์ จากหนังสือ Think and Grow Rich และการจะเป็นเช่นนี้ได้ต้องอาศัย… 

2. ศรัทธา ศรัทธา เป็นเครื่องมือในการรวมศูนย์จิตใจให้ตั้งมั่นในความเชื่อที่คุณมีต่อไอเดียและสิ่งที่คุณจะทำ ก่อให้เกิด… 

3. จิตใจที่ตั้งมั่น ศรัทธาก่อให้เกิดจิตใจและความคิดที่ตั้งมั่น ไม่สั่นคลอนง่าย เอื้อประโยชน์ต่อการกล้าลงมือทำสิ่งที่อยากทำ นำไปสู่… 

4. มีโฟกัสต่อเป้าหมาย คุณไม่อาจเริ่มทำสิ่งใดได้หากกำหนดเป้าหมายให้ชัดเจน จิตใจฟุ้งซ่านไปด้วยไอเดียใหม่ ๆ จนกลายเป็นเพ้อฝันและตามมาด้วยความวิตกกังวลที่จะลงมือทำ คนประสบความสำเร็จมีสติกำหนดรู้เป้าหมาย เรียกว่ามีโฟกัส อันนำไปสู่… 

5. มีความรับผิดชอบ ไอเดียที่น่าตื่นเต้นเกิดขึ้นได้กับทุกคน แต่ความสำเร็จของเจ้าของไอเดียมาจากการลงมือทำงาน คนประสบความสำเร็จมีความรับผิชอบต่อไอเดียเป็นคุณสมบัติสำคัญ ความรับผิดชอบที่จะนำไอเดียไปลงมือปฏิบัติให้เกิดผลลัพธ์ นำไปสู่พฤติกรรมถัดไป… 

6. บริหารเวลาและเงินทุน การทำสิ่งใดให้สำเร็จอาศัยทรัพยากร ไดแก่ เวลาและเงินทุน คนประสบความสำเร็จไม่เพียงมีไอเดียดี ๆ แต่มีการบริหารจัดการเวลาและเงินอย่างจริงจังเพื่อให้สามารถประกอบกิจการงานใด ๆ ที่ตนต้องทำอย่างมีประสิทธิภาพ ให้ผลลัพธ์ถัดไปคือ… 

7. รักตัวเอง คนประสบความสำเร็จรักตัวเอง ในที่นี้หมายถึงการดูแลรับผิดชอบตัวเองให้เป็นคนมีคุณภาพอยู่เสมอ การบริโภคอาหารที่มีประโยชน์ การบริโภคข้อมูลที่มีประโยชน์ และการคบหามิตรที่เป็นบัณฑิต ทำให้คนเหล่านี้มีสุขภากายและจิตใจที่ดี ก่อให้เกิดผลลัพธ์ต่อไปคือ… 

8. กระตือรือร้น ความกระตือรือร้นเป็นพลังของคนที่จะประสบความสำเร็จ อันเกิดจากความรักและการดูแลเอาใจใส่ตัวเองเป็นอย่างดี สุขภาพกายดี สุขภาพใจดี ความรู้ดี ทำให้มีพลังงานสร้างสรรค์ในชีวิต และก่อให้เกิดพฤติกรรมต่อมาคือ… 

9. ให้เกียรติผู้อื่น คนประสบความสำเร็จ มองโลกในแง่ดี และเห็นคุณค่าในผู้อื่น คนเหล่านี้ให้เกียรติผู้อื่นและรักการผูกมิตร 

10. มีวิสัยทัศน์ที่สร้างสรรค์ คนประสบความสำเร็จมองโลกในแง่ดีและเป็นประโยชน์ต่อการพัฒนาตัวเองเสมอ อันนำไปสู่… 

11. การเรียนรู้จากความผิดพลาด ความล้มเหลวเป็นเพียงบทเรียนชั่วคราวที่ผ่านมาและผ่านไป ไม่ได้หมายความว่าจะเป็นความพ่ายแพ้ไปทั้งชีวิตสำหรับคุณ สำหรับที่มองโลกในแง่ดี พวกเขามองความล้มเหลวเป็นครู เป็นก้าวย่างสำคัญที่จะนำไปสู่ความสำเร็จอันยิ่งใหญ่ในอนาคต